cyanic-selkie/wikianc huggingface dataset:
พระพุทธมหาทานพุทธะ
พระพุทธมหาทานพุทธะ หรือ องค์พระแก้วเรืองใส (1988-ปัจจุบัน) เป็นพระพุทธรูปประจำสถานมหาทาน ซึ่งชาวบ้านแถวนั้นเรียกว่า พระใส ชาวบ้านเชื่อกันว่า พระใสตั้งแต่โบราณ กำเนิดมาจากหินเรืองแสงที่มีออร่ามาก และในสมัยนั้นพระพุทธเจ้าในสมัยนั้นได้ทอดพระเนตรเห็นจึงตรัสว่า ต่อไปหินดังกล่าวนี้จะเป็นหินอัศจรรย์ ต่อมาพระพุทธเจ้าทรงปรินิพพาน ผ่านมาหลายยุคกาล หินดังกล่าวก็กลายเป็นพุทธรูปใส ปัจจุบันประดิษฐานอยู่ที่ โซล เกาหลีใต้
แสมแดง
แสมแดง หรือเล็บมือนาง เล็บนาง เป็นไม้พุ่มในวงศ์ Myrsinaceae โคนต้นมีพูพอนเล็กน้อย เปลือกเรียบสีเทาเข้มถึงน้ำตาลแดง ใบเดี่ยว แผ่นใบหนาคล้ายแผ่นหนัง ด้านบนเป็นมัน ท้องใบสีเขียวอมแดง ดอกช่อ ออกตามซอกใบเป็นช่อแบบซี่ร่ม มีกลิ่นหอม กลีบดอกสีขาว ผลเป็นทรงกระบอก เรียวโค้ง ยาว 5-8 ซม. ปลายเป็นติ่งแหลม ผลอ่อนสีเขียวอมน้ำตาล งอกตั้งแต่อยู่บนต้น เนื้อไม้ใช้ทำอุปกรณ์ประมง สารสดัดของกิ่งแสมแดงมีฤทธิ์เป็นยาแก้ปวดในหนู
มือปราบเฉือนคมอาชญากรรม
มือปราบเฉือนคมอาชญากรรม (อังกฤษ: Public Morals) เป็นละครโทรทัศน์แนวอาชญากรรม ออกอากาศทางช่อง TNT ในสหรัฐอเมริกา ตั้งแต่วันที่ 25 สิงหาคม ค.ศ. 2015 จนถึงวันที่ 20 ตุลาคม ค.ศ. 2015 ในไทยจะมีให้ชมที่ช่อง โมโนพลัส นำแสดงโดย เอ็ดเวิร์ด เบิร์นส์, ไมเคิล ราพาพอร์ต, เอลิซาเบธ มาสุชชี, แคททรีน่า บาว์เดน, รูเบน ซานติอาโก้ ฮัดสัน, วาส เอ็ม. สตีเวนส์, เคทท์ น็อบส์, ออสติน สโตเวลล์, แพทธริค เมอร์นีย์, ลินดอน สมิธ, ไบรอัน ไวล์ส, คอร์แมค คัลลิเนน
โครงเรื่อง
เรื่องราวในช่วงปี 1960 แห่งมหานครนิวยอร์ค ที่ซึ่งตำรวจเลือกเดินเส้นทางระหว่างศีลธรรม อาชญากรรม หรือแม้แต่การทุจริต ล้วนเป็นสิ่งเย้ายวนของความเลวร้ายและจบลงด้วยการนองเลือด
บอสคอร์ปอเรชัน
บอส (Boss) เป็นบริษัทผลิตเอฟเฟกต์กีตาร์สำหรับกีตาร์ไฟฟ้าและเบส ซึ่งเป็นส่วนหนึ่งของโรแลนด์คอร์ปอเรชัน บริษัทสัญชาติญี่ปุ่นที่ผลิตเครื่องดนตรีและอุปกรณ์เสริม บอสมีผลิตภัณฑ์หลากหลายที่เกี่ยวกับการดัดแปลงเสียงสำหรับกีตาร์ไฟฟ้าและเบส รวมทั้งก้อนเอฟเฟกต์ มัลติเอฟเฟกต์ เครื่องตั้งสายและแผนเอฟเฟกต์ บอสยังได้ขยายสายผลิตเพิ่ม เช่น ดรัมแมชชีน แซมเพลอร์ และอุปกรณ์ดนตรีอิเล็กทรอนิกส์อื่น ๆ
เฮเนดีนา อาบัด
เฮเนดีนา ราซอน-อาบัด (26 มกราคม ค.ศ. 1955 – 8 ตุลาคม ค.ศ. 2017) เป็นนักการเมืองชาวฟิลิปปินส์  สำเร็จการศึกษาปริญญาตรีที่มหาวิทยาลัยฮาร์วาร์ด  เป็นสมาชิกสภาผู้แทนราษฎรตั้งแต่ปี ค.ศ. 2004 จนถึงปี ค.ศ. 2007 และในปี ค.ศ. 2010 จนถึงปี ค.ศ. 2017 ในนามพรรคเสรีนิยม (ฟิลิปปินส์) ซึ่งเป็นผู้แทนราษฎรจังหวัดบาตาเนส
เฮเนดีนา ราซอน-อาบัด สมรสกับ ฟลอเรนซีโอ อาบัด มีบุตร 4 คน  จนกระทั่งเฮเนตีนา เสียชีวิตด้วยโรคมะเร็งในวัย 62 ปี เมื่อวันที่ 8 ตุลาคม ค.ศ. 2017
แมลงดา
แมลงดา, แมลงดานา หรือที่นิยมเรียกว่า แมงดานา จัดเป็นแมลงจำพวกมวนน้ำชนิดหนึ่ง มีชื่อวิทยาศาสตร์ว่า Lethocerus indicus จัดอยู่ในวงศ์ Belostomatidae พบกระจายพันธุ์อยู่ทั่วไปในภูมิประเทศลักษณะเป็นท้องทุ่งหรือท้องนาในภูมิภาคเอเชียอาคเนย์ รวมถึงเอเชียตะวันออก เช่น ตอนใต้ของจีน, เกาหลี, หมู่เกาะริวกิว และนิวแคลิโดเนีย
ลักษณะ
ลักษณะสำคัญของแมลงดาจะอยู่ที่หางยาวแหลมคล้ายเดือย ลักษณะเป็นเส้นเรียวยาว 2 เส้นคู่กัน ประกอบด้วยขนที่ละเอียดและไม่เปียกน้ำ ทำหน้าที่ในการหายใจโดยใช้รยางค์ที่โผล่ขึ้นมาจากผิวน้ำเพื่อดูดออกซิเจนสำหรับหายใจ แล้วนำไปเก็บในลำตัวทางปลายท่อ อวัยวะส่วนนี้จะมีต่อมกลิ่นหอมฉุนซึ่งจะมีเฉพาะในตัวผู้เท่านั้น ต่อมกลิ่นที่มีกลิ่นหอมนี้เป็นเอกลักษณ์ที่สำคัญของแมลงดาที่ดึงดูดให้ผู้คนบริโภค ตามธรรมชาติแล้ว ตัวผู้จะเป็นฝ่ายปล่อยกลิ่นนี้เพื่อดึงดูดตัวเมียและป้องกันตัว ขนาดลำตัวทั้งตัวผู้และตัวเมียจะมีขนาดใกล้เคียงกันคือ ลักษณะลำตัวยาวรีเหมือนใบไม้ ออกสีน้ำตาล ยาวประมาณ 2–4 นิ้ว แต่มีความแตกต่างกันคือ ตัวผู้มีลำตัวกลมป้อม และเล็กกว่าตัวเมียนิดหน่อย ส่วนตัวเมียมีลำตัวออกแบน ๆ ส่วนท้องใหญ่
พฤติกรรม
แมลงดามีพฤติกรรมออกหาอาหารในเวลากลางวัน ส่วนในเวลากลางคืนเมื่ออากาศเย็นลง ในน้ำมีออกซิเจนอยู่น้อย ซึ่งไม่เพียงพอต่อความต้องการ แมลงดาจะบินออกจากแหล่งน้ำ บินวนเวียนอยู่ใกล้ ๆ ที่อาศัยอยู่ มีพฤติกรรมเล่นกับแสงสว่างเหมือนแมลงทั่วไป จึงสามารถจับได้ด้วยวิธีนี้ โดยคืนหนึ่ง แมลงดาอาจจะบินไปเล่นไฟได้ไกลถึงหลายกิโลเมตร และในภูมิภาคเอเชียตะวันออก เมื่อถึงฤดูหนาว แมลงดาจะหลบซ่อนตัวเองใต้กองใบไม้ในป่าเพื่อความอบอุ่น
การแพร่พันธุ์
แมลงดาแพร่กระจายพันธุ์ด้วยการวางไข่ โดยที่ตัวผู้เป็นฝ่ายดูแลไข่ โดยวางไข่เป็นกลุ่ม กลุ่มละ 100–200 ฟอง ตามพืชน้ำหรือพืชที่ขึ้นตามริมน้ำ ไข่ใช้เวลา 6–7 วันจึงจะฟักเป็นตัว ฤดูการผสมพันธุ์และวางไข่อยู่ในฤดูฝน เมื่อไข่ฟักเป็นตัว ลูกแมลงดาจะหล่นลงน้ำ ตัวจะยังมีสีเหลืองอ่อน เห็นลูกตาสีดำชัดเจน แล้วจึงจะค่อย ๆ เปลี่ยนตัวเองเป็นสีเข้มขึ้น โดยแมลงดาตัวผู้จะยังดูแลลูกแมลงดาต่อไปอีกราว 2–3 วัน เนื่องจากยังไม่สามารถช่วยเหลือตัวเองให้รอดจากศัตรูตามธรรมชาติได้ แมลงดาจะใช้การลอกคราบประมาณ 4 ครั้ง ก่อนจะโตเป็นตัวเต็มวัยภายในเวลาประมาณ 1 เดือน
การนำมาประกอบอาหาร
แมลงดาเป็นแมลงที่นิยมบริโภคกันในหลายวัฒนธรรมของชนชาติในแถบเอเชียอาคเนย์ ในอาหารไทยสามารถนำไปย่างและปรุงเป็นน้ำพริกได้ (โดยเฉพาะตัวผู้ที่มีกลิ่นหอม) เรียก "น้ำพริกแมลงดา" หรือ "น้ำพริกแมงดา" ปัจจุบันเป็นแมลงที่มีการส่งเสริมให้เลี้ยงกันเป็นสัตว์เศรษฐกิจ
ประเทศออสเตรเลียในพาราลิมปิกฤดูร้อน 2016
ประเทศออสเตรเลีย เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติออสเตรเลียเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 176 คนใน 16 ชนิดกีฬา
กรีฑา
ผลการแข่งขันดังนี้ :
โจเซ ซูลูตา
โจเซ ซูลูตา (23 พฤศจิกายน ค.ศ. 1889 – 6 ธันวาคม ค.ศ. 1972) เป็นทนายความและนักการเมืองชาวฟิลิปปินส์ ซึ่งเป็นประธานสภาผู้แทนราษฎรตั้งแต่วันที่ 9 มิถุนายน ค.ศ. 1945 จนถึงวันที่ 20 ธันวาคม ค.ศ. 1945 และเป็นประธานวุฒิสภาตั้งแต่วันที่ 20 พฤษภาคม ค.ศ. 1953 จนถึงวันที่ 30 ธันวาคม ค.ศ. 1953
รายชื่อภาพยนตร์ไทย พ.ศ. 2540
'''รายชื่อภาพยนตร์ไทย ที่ออกฉายครั้งแรกในปี พ.ศ. 2540/1997 เป็นปีแรกที่ภาพยนตร์ไทยโรงชั้นหนึ่งทุกเรื่อง ใช้ระบบเสียงดิจิตอล Dolby SR-D 5.1 เป็นแทร็กหลัก และ Dolby Stereo อนาล็อกเป็นแทร็กสำรอง'''
วิกฤติหนีตาย ลึกเฉียดนรก
Adrift: วิกฤติหนีตาย ลึกเฉียดนรก
เอแม็ท
เอแม็ท (A-MATH) เป็นเกมต่อเลขคำนวณ ทักษะของการเล่นนั้นคือการต่อตัวเลขตามหลักการคำนวณคณิตศาสตร์ ไม่ว่าจะเป็นการบวก ลบ คูณ หาร ลงบนช่องตารางให้เกิดผลดีที่สุด เมื่อจบการแข่งขันผู้ที่ได้คะแนนมากที่สุดเป็นผู้ชนะ คะแนนจะเกิดจากค่าประจำตัวเบี้ยแต่ละตัวในการลงเล่นแต่ละครั้งรวมกับช่องตารางต่างๆ ที่มีค่าแตกต่างกันไป ผู้เล่นอาจจะเล่นแบบฝ่ายละ 1 คน หรือจับคู่เป็นทีมแข่งกันก็ได้
ศิลปะเชิง 3 มิติ
ศิลปะเชิง 3 มิติ หรือ ศิลปะลวงตาทรอมพลุยล์ หรือ ทรอมพลุยล์ (Trompe-l'œil, ออกเสียง: tʁɔ̃p lœj) มาจากภาษาฝรั่งเศสที่แปลว่า “ลวงตา” เป็นเทคนิคการสร้างศิลปะแบบหนึ่งที่ทำให้ผลที่ออกมาดูเหมือนมีความเป็นภาพ 3 มิติแม้ว่าจะเป็นจิตรกรรมสองมิติ ซึ่งทำโดยการเขียนให้ลวงตา
เอแม็ท
อุปกรณ์และความหมาย
• ตัวเลข 1 มี 6 ตัว มี 1 คะแนน
ศิลปะเชิง 3 มิติ
ประวัติของจิตรกรรม
แม้ว่า “ทรอมพลุยล์” จะมีต้นกำเนิดมาจากสมัยศิลปะบาโรก เมื่อกล่าวถึงการเขียนแบบลวงตา แต่การเขียนลักษณะนี้มีมานานก่อนหน้านั้น ที่มักจะใช้ในการเขียนจิตรกรรมฝาผนัง ตัวอย่างของงานที่ใช้การเขียนลักษณะนี้ก็มีให้เห็นอยู่บ้างในศิลปะจากสมัยกรีกและโรมันที่พบในปอมเปอี การเขียน “ทรอมพลุยล์” ที่นิยมกันก็มักจะเขียนเป็นหน้าต่าง ประตู หรือโถงทางเดิน เพื่อจะทำให้ห้องดูใหญ่โตกว้างขวางขึ้น
เกร็ดจากสมัยกรีกโบราณเล่าถึงการแข่งขันระหว่างจิตรกรผู้มีชื่อเสียงสองคน ซูซิส (Zeuxis) เขียนภาพนิ่งที่ดูเหมือนจริงจนนกบินลงมาดูองุ่นในภาพ พาร์ราเซียส (Parrhasius)ซึ่งเป็นคู่แข่งซูซิสก็บอกซูซิสให้ดึงม่านที่ขาดรุ่งริ่งเพื่อที่จะได้ดูภาพหลังม่าน พาร์ราเซียสชนะการแข่งขันเพราะม่านที่ซูซิสเห็นโดยแท้ที่จริงแล้วเป็นภาพเขียน
เอแม็ท
อุปกรณ์และความหมาย
• ตัวเลข 2 มี 6 ตัว มี 1 คะแนน
• ตัวเลข 3 มี 5 ตัว มี 1 คะแนน
• ตัวเลข 5 มี 4 ตัว มี 2 คะแนน
• ตัวเลข 6 มี 4 ตัว มี 2 คะแนน
• ตัวเลข 7 มี 4 ตัว มี 2 คะแนน
• ตัวเลข 8 มี 4 ตัว มี 2 คะแนน
• ตัวเลข 9 มี 4 ตัว มี 2 คะแนน
• ตัวเลข 10 มี 2 ตัว มี 3 คะแนน
• ตัวเลข 11 มี 1 ตัว มี 4 คะแนน
• ตัวเลข 12 มี 2 ตัว มี 3 คะแนน
• ตัวเลข 13 มี 1 ตัว มี 6 คะแนน
• ตัวเลข 14 มี 1 ตัว มี 4 คะแนน
• ตัวเลข 15 มี 1 ตัว มี 4 คะแนน
• ตัวเลข 16 มี 1 ตัว มี 4 คะแนน
• ตัวเลข 17 มี 1 ตัว มี 6 คะแนน
• ตัวเลข 18 มี 1 ตัว มี 4 คะแนน
• ตัวเลข 19 มี 1 ตัว มี 7 คะแนน
• ตัวเลข 20 มี 1 ตัว มี 5 คะแนน
• ตัวเลข + มี 4 ตัว มี 2 คะแนน
• ตัวเลข - มี 4 ตัว มี 2 คะแนน
• ตัวเลข +/- มี  5 ตัว มี 1 คะแนน
• ตัวเลข × มี 4 ตัว มี 2 คะแนน
• ตัวเลข ÷ มี 4 ตัว มี 2 คะแนน
• ตัวเลข ×/÷ มี 4 ตัว มี 1 คะแนน
• ตัวเลข = มี  11 ตัว มี 1 คะแนน
• ตัวเลข BLANK มี  4 ตัว ไม่มีคะแนน
ทามาริสก์
ทามาริสก์ (Tamarix ,tamarisk, salt cedar; الأثل อ่านว่า อัลอัซล์) มี 50- 60 สายพันธุ์เป็นพืชในตระกูล Tamaricaceae เป็นพืชท้องถิ่นในเขตแห้งแล้งของทวีปยุโรป และแอฟริกา ทามาริสก์จะเขียวชอุ่มตลอดปี เป็นพืชผลัดใบและเป็นไม้พุ่ม มีความสูงตั้งแต่ 1-18 เมตร Tamarix aphylla จะเขียวชอุ่มอยู่เสมอและอาจสูงถึง 8 เมตร โดยปกติจะเจริญเติบโตในดินเค็ม มีความอดทนต่อภาวะเป็นพิษของความเค็มถึง 15000 ppm และยังอดทนต่อความเป็นด่าง มีลักษณะแผ่กิ่งก้านเรียวยาว มีใบเขียวอมเทา เปลือกของกิ่งในขณะเป็นต้นอ่อนมีลักษณะเกลี้ยงเรียบ สีน้ำตาลแดง เมื่อตอนมีอายุช่วงสุดท้าย เปลือกไม้จะเป็นร่องมีรอยย่น และเปลี่ยนเป็นสีน้ำตาลม่วง มีใบขนาดเท่า ๆ กัน ยาวประมาณ 1-2 มิลลิเมตร และใบจะทับซ้อนกันตามความยาวของก้าน มักจะมีน้ำเกลือไหลออกมาห่อหุ้มลำต้นอยู่เสมอ จะออกดอกอย่างหนาแน่นตรงปลายรวงของกิ่งยาว 5-10 เซนติเมตร ซึ่งจะออกดอกในเดือนมีนาคม ถึง กันยายน แต่บางสายพันธุ์มีแนวโน้มจะออกดอกในช่วงฤดูหนาว
การใช้ประโยชน์
ทามาริสก์ใช้เป็นพุ่มไม้ประดับ เป็นสิ่งป้องกันลม และใช้เป็นร่มเงาบังแดด ในประเทศจีน มีโครงการปลูกทามาริสก์ เพื่อทำให้พื้นที่เขตทะเลทรายเขียวชอุ่ม ใช้ในการทำปุ๋ยหมัก
ประวัติศาสตร์ความเชื่อ
กุรอาน 34;16 ระบุว่า "แต่พวกเขาผินหลังให้ (ไม่ยอมรับศรัทธา) เราจึงส่งอุทกภัยทำลายล้างพวกเขา แล้วเราได้เปลี่ยนสวนทั้งสองของพวกเขาให้เป็นสองสวนที่มีสิ่งบริโภคอันขมขื่นและมีต้นทามาริสก์ (ต้นอะซัล) รวมทั้งมีผลพุทราเพียงเล็กน้อย"
ปฐมกาล 21;33 "อับราฮัมปลูกต้นทามาริสก์ไว้ที่เบเออร์เชบา (Beer-sheba) และนมัสการออกพระนามพระเยโฮวาห์พระเจ้านิรันดร์ที่นั่น"
ในสารานุกรมเทพนิยายของ ละรูส (Larousse) ทามาริสก์เป็นพืชที่เทพเจ้าอพอลโล ทรงชื่นชอบ
เติ้งเมิ่งนฺหวี่
จักรพรรดินีเติ้งเมิ่งนฺหวี่ (鄧猛女) (สิ้นพระชนม์ 165) บางทีรู้จักในพระนาม เหลียงเมิ่งนฺหวี่ (梁猛女) หรือบางครั้งในพระนาม ปั๋วเหลียงนฺหวี่ (薄猛女) เป็นจักรพรรดินีในสมัยราชวงศ์ฮั่น และเป็นจักรพรรดินีองค์ที่ 2 ของจักรพรรดิฮั่นหฺวัน
หนังสือมอบอำนาจ
หนังสือมอบอำนาจ หรือ ใบมอบฉันทะ (power of attorney) เป็นหนังสือที่ลงลายลักษณ์อักษร มอบอำนาจให้บุคคลอื่นกระทำการแทนตน ในเรื่องของธุระส่วนตัว, หรือธุระอื่นที่เกี่ยวข้องกับทางกฎหมาย  บุคคลที่เป็นเจ้าของอำนาจ เรียกว่า “ตัวการ”(principal) และบุคคลที่ได้รับมอบอำนาจ เรียกว่า “ตัวแทน”(attorney-in-fact)  ซึ่งทางกฎหมายถือว่าผลการกระทำของบุคคลที่เป็น “ตัวแทน” นั้น เสมือน “ตัวการ” กระทำทุกประการ องค์ประกอบและลักษณะโครงสร้าง
ความสามารถทางด้านจิตใจของตัวการ
บุคคลผู้ที่จัดทำหนังสือมอบอำนาจ หรือรู้จักกันในนามของ “ตัวการ”นั้น จะสามารถกระทำการได้ก็ต่อเมื่อ บุคคลผู้นั้นมีสติสัมปชัญญะ และสภาพจิตใจที่สมบูรณ์ หลังจากการทำหนังสือมอบอำนาจขึ้น หาก “ตัวการ” ได้รับอุบัติเหตุกระทบกระเทือนที่ศีรษะ หรือ เป็น โรคอัลไซเมอร์ และ เปรียบเสมือนเป็นผู้ไร้ประสิทธิภาพ  ในบางกรณีหนังสือมอบอำนาจบางชนิดอาจจะถูกยกเลิกไปโดยทันที แต่บางชนิดก็ยังสามารถมีผลบังคับใช้ต่อไป หนังสือมอบอำนาจชนิดนี้เรียกว่า “หนังสือมอบอำนาจแบบยั่งยืน” และในกรณีที่บุคคลผู้เสมือนเป็นบุคคลไร้ความสามารถและไม่ได้กระทำหนังสือมอบอำนาจแบบยั่งยืน  หากมีผู้ร้องขอเป็นผู้ดูแลอำนาจของบุคคลผู้เสมือนไร้ความสามารถนั้นก็ต้องไปยื่นร้องขอต่อศาลในการถ่ายมอบโอนอำนาจให้แก่ตน
หนังสือมอบอำนาจแบบลายลักษณ์อักษรและทางวาจา
หนังสือมอบอำนาจทางวาจา ต้องมีพยานยืนยัน ก็สามารถใช้เป็นหลักฐานในชั้นศาลได้เทียบเท่ากับแบบลายลักษณ์อักษร ในทางกฎหมายบางครั้งก็เรียกร้องหนังสือมอบอำนาจแบบลายลักษณ์อักษร ตัวอย่างเช่น โรงพยาบาล ธนาคาร สถาบันต่างงๆเหล่านี้จะเรียกร้องการมอบอำนาจแบบลายลักษณ์อักษรก่อนที่จะลงมือกระทำสิ่งใด และทางหน่วยงานจะเป็นผู้เก็บรักษาหนังสือมอบอำนาจไว้เอง
การเท่าเทียมกันของอำนาจ
การเท่าเทียมกันของอำนาจนี้ ทางกฎหมายถือว่า การที่บุคคลใดผู้เป็นตัวการ มอบอำนาจให้ ตัวแทน กระทำการใดๆแทนตน ผลการกระทำของตัวแทนนั้นมีอำนาจเช่นเดียวกับตัวการได้กระทำเอง ตัวอย่างเช่น หากมีการตกลงทำสัญญาซื้อบ้าน ตัวการได้มอบอำนาจให้ตัวแทนเป็นผู้ดำเนินการแทนตน เอกสารทุกอย่างที่ตัวแทนได้เซนต์ชื่อ ถือได้ว่า ตัวการเห็นพ้องต้องกัน และมีอำนาจบังคับใช้ทางกฎหมายเช่นเดียวกับตัวการเซนต์ชื่อทุกประการ
ลายเซ็นและการรับรอง
ในทางกฎหมายแล้ว หนังสือมอบอำนาจอย่างน้อยจำเป็นต้องมีลายเซนต์พร้อมวันที่กำกับของตัวการ แต่โดยทั่วไปแล้วมักจะมีบุคคลที่ 3 เข้ามาเกี่ยวข้องเพื่อเป็นพยานรับรู้อีกหนึ่งคน แต่กฎหมายในแต่ละพื้นที่ก็แตกต่างกัน  บางพื้นที่เรียกร้องให้มีพยานอย่างน้อย  2 คน หรือบางพื้นที่เรียกร้องให้พยานผู้นั้นต้องเป็นทนายความ
ประเภทของหนังสือมอบอำนาจำนวนคู่กับดวงจันทร์และพลังงานที่ใช้ในการจัดการให้อากาศแปลสภาพสนามจันทร์ที่ผ่านมาโดยเฉพาะในคนที่นำภาพถ่ายดาวเทียมจ
หนังสือมอบอำนาจแบบยั่งยืน
ตามกฎหมายแล้ว การมอบอำนาจจะสิ้นสุดลงเมื่อตัวการ ได้เสียชีวิตหรือเปรียบเสมือนบุคคลซึ่งไร้ความสามารถ อาจเนื่องมาจากอุบัติเหตุทางร่างกาย หรือสภาพจิตใจที่ไม่สมบูรณ์ แต่การมอบอำนาจแบบยั่งยืนนี้ บุคคลที่เป็นตัวแทนยังสามารถใช้อำนาจที่ตัวการมอบให้ระหว่างที่ตัวการยังมีชีวิตอยู่แม้จะเป็นบุคลที่ไร้ความสามารถ แต่อำนาจนี้จะหมดไป ก็ต่อเมื่อตัวการได้เสียชีวิตลง
หนังสือมอบอำนาจในเองการจัดการเกี่ยวกับสุขภาพ
หนังสือมอบอำนาจแบบมีเงื่อนไขกำหนด
หนังสือมอบอำนาจประเภทเงื่อนไขกำหนดประเภทนี้ จะมีผลก็ต่อเมื่อตัวการเป็นผู้เปรียบเสมือนไร้ความสามารถ แต่ตัวแทนจะไม่สามารถเปลี่ยนแปลง แก้ไข หรือยกเลิก สิ่งที่ตัวการได้กระทำมาก่อนแล้ว อำนาจประเภทนี้ส่วนมากจะอนุญาตให้คนในครอบครัว หรือคู่สมรสเท่านั้นที่มีอำนาจในการกระทำแทนตัวการ หนังสือมอบอำนาจประเภทนี้ ตัวการควรกำหนดกฎเกณฑ์ของอำนาจและระยะเวลาที่อำนาจประเภทนี้สามารถเริ่มดำเนินการได้
ทีมผสมในโอลิมปิกเยาวชนฤดูร้อน 2018
ทีมผสม เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 มีนักกฬาที่มาจากหลายคณะกรรมการโอลิมปิกแห่งชาติร่วมทีมกันแข่งขัน มีนักกีฬาเข้าร่วมแข่งขันจำนวน คน ใน  ชนิดกีฬา ผลการแข่งขันครั้งนี้ทีมผสมได้รับเหรียญรางวัลแบ่งเป็น 13 เหรียญทอง 13 เหรียญเงิน และ 13 เหรียญทองแดง รวมทั้งหมด 39 เหรียญ
28 มกราคม
วันที่ 28 มกราคม เป็นวันที่ 28 ของปี ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 337 วันในปีนั้น (338 วันในปีอธิกสุรทิน)
ราฟาเอล เบนิเตซ
ราฟาเอล "ราฟา" เบนิเตซ เมาเดส (Rafael "Rafa" Benítez Maudes; เกิด 16 มกราคม ค.ศ. 1959) เป็นผู้จัดการทีมฟุตบอลชาวสเปน ราฟาเป็นอดีตผู้จัดการทีมบาเลนเซีย, ลิเวอร์พูล, อินเตอร์มิลาน, เชลซี, นาโปลี, เรอัลมาดริด, นิวคาสเซิลยูไนเต็ด และเอฟเวอร์ตัน เบนิเตซเป็นผู้จัดการทีมคนเดียวในประวัติศาสตร์ที่คุมทีมคว้าแชมป์ยูฟ่าคัพ, ยูฟ่าแชมเปียนส์ลีก, และแชมป์ฟีฟ่าคลับเวิลด์คัพ
ประวัติ
เบนิเตซ เกิดเมื่อวันที่ 16 เมษายน ค.ศ. 1960 ที่กรุงมาดริด ประเทศสเปน เป็นผู้จัดการทีมฟุตบอลชาวสเปน และเป็นอดีตนักฟุตบอล เขาได้มาเป็นผู้จัดการทีมลิเวอร์พูลตั้งแต่เดือนกรกฎาคมปี 2004 และในวันที่ 2 กรกฎาคม 2004 เบนิเตซได้เซ็นสัญญาเป็นระยะเวลาสี่ปีกับสโมสรลิเวอร์พูล เขาเคยเป็นผู้จัดการทีมบาเลนเซียมาก่อน นอกจากนั้นยังเคยคุมทีมในลาลิกาถึงห้าทีม เบนิเตซกลายมาเป็นผู้จัดการทีมที่ประสบความสำเร็จที่สุดของบาเลนเซีย หลังจากเพิ่งเข้าทำงานกับทีมได้เพียงสามฤดูกาล
ในปี 2002 เขานำทีมคว้าแชมป์ลาลิกาได้เป็นครั้งแรกหลังจากปี 1971 และในปี 2004 เขาพาลูกทีมคว้าดับเบิลแชมป์ คือแชมป์ลาลิกา และแชมป์ยูฟ่าคัพ อีกด้วย หลังจากนั้นในปี 2005 เขาได้พาลิเวอร์พูลคว้าแชมป์ยูฟ่าแชมเปียนส์ลีกและแชมป์ซูเปอร์คัพ นอกจากนั้นเขายังพาลูกทีมคว้าแชมป์เอฟเอคัพ และแชมป์คอมมิวนิตี้ ชิลด์ได้ในปี 2006
เบนิเตซกลายเป็นผู้จัดการทีม คนที่สามตามหลัง บ็อบ เพสลีย์ และ โชเซ มูรีนโย ซึ่งสามารถพาทีมคว้าแชมป์ยูฟ่าคัพและยูฟ่าแชมเปียนส์ลีกได้ในปีเดียวกัน และยังเป็นผู้จัดการทีมคนแรกที่สามารถนำทั้งสองทีมคว้าแชมป์ข้างต้นได้ เขาได้มาเป็นผู้จัดการทีมคนที่สองของลิเวอร์พูล หลังจากโจ ฟาแกน ที่สามารถนำทีมคว้าแชมป์ยูฟ่าคัพและยูฟ่าแชมเปียนส์ลีกได้ในการคุมทีมครั้งแรกของเขา นอกจากนี้เบนิเตซยังได้รับรางวัลอื่น ๆ อีกมาก เช่นรางวัลผู้จัดการทีมยอดเยี่ยมแห่งปีของ Don Balón และ El País ในปี 2002 และในปี 2005 เขาได้รับเลือก ให้เป็นผู้จัดการทีมยอดเยี่ยมแห่งปีโดย Seven Stars Sport
เบนิเตซประสบความสำเร็จอย่างมาก ทั้งที่บาเลนเซียและลิเวอร์พูล ด้วยนักเตะคุณภาพระดับโลกอยู่ในทีม นอกจากนี้เขายังได้เซ็นสัญญากับนักเตะฝีเท้าเยี่ยมอย่าง ชาบี อาลอนโซ และ เฟร์นันโด ตอร์เรส อีกด้วย และความสำเร็จทั้งที่สเปนและอังกฤษทำให้ชื่อเสียงมาสู่ตัวเขา โดยได้เป็นหนี่งในผู้จัดการทีมที่ดีที่สุดในยุโรป
ในปลายปี 2012 ได้รับแต่งตั้งให้เป็นผู้จัดการทีมเชลซี แทนที่โรแบร์โต ดี มัตเตโอ ที่ถูกปลดออกไป จนกระทั่งจบฤดูกาล
ในวันที่ 11 มีนาคม 2016 เบนิเตซได้รับแต่งตั้งให้เป็นผู้จัดการทีมนิวคาสเซิลยูไนเต็ด แทนที่สตีฟ แม็คคลาเรนที่ถูดปลดออกไปก่อนหน้านี้ หลังสิ้นสุดสัญญาการเป็นผู้จัดการทีมให้กับนิวคาสเซิลยูไนเต็ด เขาก็ย้ายไปเป็นผู้จัดการทีมต้าเหลียนยี่ฝาง ในไชนีสซูเปอร์ลีก
ชีวิตครอบครัว
เบนิเตซเกิดมาในครอบครัวที่มีฐานะปานกลางในกรุงมาดริด พ่อของเขา ฟรันซิสโก เบนิเตซ เป็นผู้จัดการโรงแรมแห่งหนึ่ง ส่วนแม่ของเขา โรซารีโอ เป็นนางพยาบาล แม่ของเขาเป็นแฟนฟุตบอลทีมเรอัลมาดริดตัวยง ในขณะที่พ่อของเขา เป็นแฟนฟุตบอลของทีมอัตเลติโกเดมาดริด ฟรันซิสโกเสียชีวิตลงเมื่อเดือนธันวาคม ปี 2005 ในขณะที่เบนิเตซพาทีมไปสู้ศึกชิงแชมป์สโมสรโลกที่ประเทศญี่ปุ่น
เบนิเตซเป็นลูกชายคนกลาง พี่ชายของเขาที่ชื่อฟรันซิสโกเช่นกัน เกิดในปี 1959 ในขณะที่น้องสาวของเขาชื่อโรซารีโอ เกิดหลังหลังจากเขาเจ็ดปีด้วยกัน ฟรานซิสโก และโรซารีโอเข้าศึกษาคณะสัตวแพทยศาสตร์เหมือนกัน และต่อมาโรซารีโอก็ได้เป็นสัตวแพทย์
ในปี 1998 เบนิเตซแต่งงานกับมาเรีย เด มอนต์เซร์รัต ซึ่งเป็นนักกฎหมายที่เกิดในเมืองโอว์เรนเซ พวกเขามีลูกสาวด้วยกันสองคน โดยเกลาเดียเกิดที่กรุงมาดริดในปี 1999 และน้องสาวของเธอ อากาตาเกิดที่เมืองบาเลนเซียในปี 2002
แหล่งข้อมูลอื่น
1960
แอนติบอดีลบล้างฤทธิ์
แอนติบอดีลบล้างฤทธิ์ (neutralizing antibody, NAb) เป็นแอนติบอดีชนิดหนึ่งที่สามารถป้องกันเซลล์จากสิ่งก่อโรคได้ด้วยการล้างฤทธิ์ในเชื้อก่อโรคนั้นผ่านกลไกทางชีววิทยา การล้างฤทธิ์เป็นกระบวนการที่ทำให้สิ่งก่อโรคนั้นๆ ไม่สามารถทำให้เกิดการติดเชื้อหรือทำให้เกิดพยาธิสภาพได้อีกต่อไป แอนติบอดีชนิดนี้เป็นส่วนหนึ่งของระบบภูมิคุ้มกันแบบฮิวเมอรัลซึ่งเป็นส่วนหนึ่งของระบบภูมิคุ้มกันแบบปรับตัวอีกทีหนึ่ง สามารถป้องกันร่างกายจากไวรัส แบคทีเรียชนิดอาอศัยในเซลล์ และพิษที่ถูกสร้างโดยแบคทีเรียได้ แอนติบอดีนี้จะไปจับกับโครงสร้างพื้นผิวของสิ่งก่อโรคที่เป็นเป้าหมาย (เรียกโครงสร้างที่แอนติบอดีเข้าไปจับนี้ว่า แอนติเจน) ทำให้โครงสร้างที่ถูกจับนั้นไม่สามารถไปทำปฏิกิริยากับเซลล์ร่างกายได้ การเกิดภูมิคุ้มกันที่มาจากแอนติบอดีล้างฤทธิ์เรียกว่าภูมิคุ้มกันอย่างสมบูรณ์  สามารถกำจัดสิ่งก่อโรคได้ก่อนที่จะทำให้เกิดการติดเชื้อ
รายชื่อแหล่งมรดกโลกในเอเชียใต้
สถิติ
ทั้งนี้ ประเทศมัลดีฟส์และภูฏานยังไม่มีแหล่งมรดกโลก
คณะธุรกิจการบริการ มหาวิทยาลัยรามคำแหง
คณะธุรกิจการบริการ มหาวิทยาลัยรามคำแหง วิทยาเขตสุโขทัย (Faculty of Business service Ramkhamhaeng University, Sukhothai Campus) เป็นคณะที่ดำเนินการสอนรายวิชาด้านสาขาธุรกิจการบริการ เป็นธุรกิจที่เกี่ยวกับการบริการในรูปแบบต่าง ๆ เพื่อตอบสนองความต้องการของผู้บริโภค เช่น ความสะดวก สบาย ความปลอดภัย ความบันเทิง โดยคิดค่าบริการเป็นค่าตอบแทน เช่น ธุรกิจการท่องเที่ยว ธุรกิจการโรงแรม ธุรกิจการขนส่ง ธุรกิจร้านอาหาร โรงพยาบาล ของมหาวิทยาลัยรามคำแหง และเป็นคณะที่จัดตั้งเป็นหน่วยงานภายในของ กองบริการการศึกษา โดยเริ่มเปิดสอนหลักสูตรบริหารธุรกิจบัณฑิต ระดับปริญญาตรี ในหลักสูตร 1 สาขาวิชา
รายนามคณบดี
1.รองศาสตราจารย์นพคุณ คุณาชีวะ
สัญญาเช่า
สัญญาเช่า (lease agreement) เป็นสัญญาที่ผู้เป็นเจ้าของให้ผู้เช่าได้ใช้สินทรัพย์ของตน ซี่งเมื่อมองลึกลงไปสัญญาเช่านั้นจะแจกแจงชนิดของสินทรัพย์ได้เป็น 2 ประเภทคือสินทรัพย์ที่จับต้องได้ เช่นการเช่าที่ดิน หรือสิ่งของอื่นๆ   และสินทรัพย์ที่จับต้องไม่ได้ เช่น สัญญาเช่าโปรแกรมคอมพิวเตอร์หรือคลื่นความถี่วิทยุ สัญญาเช่ามักจะระบุช่วงเวลาเช่า ส่วนใหญ่มักจะเป็นการทำสัญญาแบบเดือนต่อเดือน
ข้อตกลงทั่วไป
สัญญาเช่าเป็นสัญญาทางกฎหมายและบังคับใช้กับทุกฝ่ายที่เกี่ยวข้องภายใต้เงื่อนไขกฎของสัญญา สัญญาเช่าแบบเฉพาะเจาะจง อาจจะมีคำสั่งที่เฉพาะเจาะจงในเรื่องนั้นๆ ขึ้นชนิดและประเภทของสัญญาเช่าที่คู่สัญญาทั้ง 2 ฝ่ายได้กระทำขึ้น
องค์ประกอบทั่วไป: อาจจะมีเงื่อนไขเฉพาะอื่น ๆ วางอยู่บนคู่สัญญาทั้งสองฝ่ายเช่น การประกันสินค้าในกรณีสูญเสีย การกำจัดการใช้งานสินค้า ระบุบุคคลที่มีหน้าที่รับผิดชอบในการบำรุงรักษา
ประเภทของสัญญาเช่า
สัญญาเช่าระยะยาว สัญญาเช่าระยะยาวนั้น เป็นสัญญาเช่าที่มีกำหนดระยะเวลาเริ่มต้นและสิ้นสุดที่แน่นอน สัญญาเช่าประเภทนี้เมื่อครบกำหนดแล้วสัญญาเช่าจะสิ้นสุดลงทันทีโดยไม่ต้องแจ้งให้ทราบล่วงหน้า
สัญญาเช่าตามช่วงระยะเวลา สัญญาเช่าประเภทนี้ จะกำหนดระยะเวลาแบบปีต่อปี เดือนต่อเดือน หรือสัปดาห์ต่อสัปดาห์ เมื่อใกล้ถึงระยะเวลาที่กำหนดทั้งสองฝ่ายสามารถยกเลิกสัญญาได้ แต่ต้องแจ้งให้อีกฝ่ายหนึ่งทราบล่วงหน้าโดยไม่ก่อให้เกิดภาระผูกพันใดๆ
สัญญาเช่าไม่กำหนดระยะเวลา สัญญาเช่าประเภทนี้ เป็นสัญญาที่ทั้งสองฝ่ายสามารถยกเลิกเมื่อไรก็ได้ ไม่มีการกำหนดระยะเวลาที่แน่ ขึ้นอยู่กับความพึงพอใจของทั้ง 2 ฝ่ายเป็นสำคัญ
สัญญาเช่าแบบการผ่อนปรน สัญญาเช่าแบบการผ่อนปรน หมายถึงสัญญาเช่าที่หมดอายุการเช่าแล้วแต่ผู้เช่ายังคงครอบครองสิ่งที่เช่าต่อไป และผู้ให้เช่าก็ไม่ได้ทักท้วงหรือให้คำยินยอมแต่อย่างใด แต่หากผู้ให้เช่าแสดงความยินยอมใช้เช่า ก็จะเป็นการทำสัญญาเช่าแบบระยะยาวหรือตามช่วงระยะเวลาต่อไป
สุพัฒนพงษ์ พันธ์มีเชาว์
สุพัฒนพงษ์ พันธ์มีเชาว์ (เกิด 12 กรกฎาคม พ.ศ. 2503) เป็นนักธุรกิจและนักการเมืองชาวไทย ปัจจุบันดำรงตำแหน่งรองนายกรัฐมนตรี และรัฐมนตรีว่าการกระทรวงพลังงาน ในรัฐบาล พลเอก ประยุทธ์ จันทร์โอชา และเป็นสมาชิกสภาผู้แทนราษฎร ชุดที่ 26 แบบบัญชีรายชื่อ สังกัดพรรครวมไทยสร้างชาติ จากการเลือกตั้งทั่วไปใน พ.ศ. 2566
ประวัติ
สุพัฒนพงษ์ จบการศึกษาปริญญาตรี จาก ภาควิชาวิศวกรรมเคมี คณะวิศวกรรมศาสตร์ จุฬาลงกรณ์มหาวิทยาลัย ปริญญาโทจาก ภาควิชาบริหารธุรกิจ คณะพาณิชยศาสตร์และการบัญชี จุฬาลงกรณ์มหาวิทยาลัย รวมถึงได้รับประกาศนียบัตรหลักสูตรต่างๆมากมาย อาทิเช่น ปริญญาบัตร วปอ. 50 และปริญญาบัตร ปรอ. 20 จาก วิทยาลัยป้องกันราชอาณาจักร หลักสูตรผู้บริหารระดับสูงด้านวิทยาการพลังงาน รุ่นที่ 4 (วพน. 4) จาก สถาบันวิทยาการพลังงาน หลักสูตรผู้บริหารระดับสูง (วตท.) รุ่นที่ 23/2559 จาก สถาบันวิทยาการตลาดทุน หลักสูตร Oxford Energy Seminar 2013, สหราชอาณาจักร และ Advance Management Program, INSEAD University, ประเทศฝรั่งเศส
การทำงาน
สุพัฒนพงษ์ เคยเป็นประธานเจ้าหน้าที่บริหารและกรรมการผู้จัดการใหญ่ ของพีทีที โกลบอล เคมิคอล ตั้งแต่เดือนตุลาคม พ.ศ. 2557 ถึง กันยายน พ.ศ. 2562 อดีตรองกรรมการผู้จัดการใหญ่และประธานกรรมการบริหารความเสี่ยง บริษัท ปตท. จำกัด (มหาชน) ​อดีตประธานกรรมการ บริษัท โกลบอล เพาเวอร์ ซินเนอร์ยี่ จำกัด (มหาชน) อดีตประธานกรรมการ บริษัท โกลบอลกรีนเคมิคอล จำกัด (มหาชน) อดีตนายกสมาคมสมาคมนิสิตเก่าวิศวกรรมศาสตร์แห่งจุฬาลงกรณ์มหาวิทยาลัย อดีตรองประธาน​สภาอุตสาหกรรม​แห่งประเทศไทย อดีตอุปนายกสมาคมกีฬาว่ายน้ำแห่งประเทศไทย อดีตรองประธานมูลนิธิพลังแห่งการเรียนรู้ อดีตกรรมการอำนวยการ สถาบันปิโตรเลียมแห่งประเทศไทย อดีตกรรมการสภาสถาบันผู้ทรงคุณวุฒิ สถาบันวิทยสิริเมธี​
ในวันที่ 29 มกราคม พ.ศ. 2562 เขาได้รับตำแหน่ง กรรมการผู้ทรงคุณวุฒิ (ด้านบริหารธุรกิจ) ในคณะกรรมการพัฒนาระบบราชการ (ก.พ.ร.) ในรัฐบาล พลเอก ประยุทธ์ จันทร์โอชา และพ้นจากตำแหน่งในวันที่ 29 กรกฎาคม พ.ศ. 2563 โดยผู้ดำรงตำแหน่งต่อจากเขาคือ ประเสริฐ บุญสัมพันธ์
เมื่อ 11 มีนาคม พ.ศ. 2562 พลเอก ประยุทธ์ จันทร์โอชา นายกรัฐมนตรี ได้แต่งตั้งให้สุพัฒนพงษ์เป็นหนึ่งใน 6 ที่ปรึกษาของนายกรัฐมนตรี โดยเข้ามาช่วยดูเรื่องเศรฐกิจ การลงทุน และโครงสร้างพื้นฐาน
เมื่อ 24 กรกฎาคม พ.ศ. 2563 สุพัฒนพงษ์ได้ขอลาออกจากการเป็นกรรมการและกรรมการกำกับดูแลกิจการของบริษัทพีทีที โกลบอล เคมิคอล พร้อมทั้งลาออกจากตำแหน่งกรรมการและกรรมการความเสี่ยงองค์กร บริษัท ปตท.จำกัด (มหาชน)​ ซึ่งเขาดำรงตำแหน่งตั้งแต่ 25 กันยายน พ.ศ. 2557 โดยมีการคาดหมายว่าเขาเตรียมพร้อมที่จะเข้ารับตำแหน่งรัฐมนตรีว่าการกระทรวงพลังงาน กระทั่งเมื่อ 6 สิงหาคม ในปีเดียวกัน ได้มีพระบรมราชโองการโปรดเกล้าฯ แต่งตั้งให้เขาเป็นรองนายกรัฐมนตรี ควบตำแหน่งรัฐมนตรีว่าการกระทรวงพลังงาน ในวันที่ 23 มีนาคม พ.ศ. 2566 สุพัฒนพงษ์ได้เปิดตัวเป็นสมาชิกพรรครวมไทยสร้างชาติ (รทสช.) พร้อมกับทำหน้าที่เป็นทีมเศรษฐกิจของพรรค ต่อมาเขาสมัครรับเลือกตั้งแบบบัญชีรายชื่อสังกัด รทสช. ลำดับที่ 2 และได้รับเลือกตั้งเป็น ส.ส.สมัยแรก
ยูฟ่ายูโรปาลีก ฤดูกาล 2016–17 รอบแบ่งกลุ่ม
รอบแบ่งกลุ่ม ในการแข่งขัน ยูฟ่ายูโรปาลีก ฤดูกาล 2016–17 จะเริ่มแข่งขันตั้งแต่วันที่ 15 กันยายน พ.ศ. 2559 (ค.ศ. 2016) และสิ้นสุดจนถึงวันที่ 8 ธันวาคม พ.ศ. 2559 (ค.ศ. 2016). ทีมทั้งหมดเข้าร่วมการแข่งขันในรอบแบ่งกลุ่มเพื่อที่จะตัดสินหา 24 จาก 32 ทีมในการแข่งขัน รอบแพ้คัดออก ของ ยูฟ่ายูโรปาลีก ฤดูกาล 2016–17.
ทีม
ด้านล่างนี้คือทีมที่เข้าร่วมสำหรับรอบแบ่งกลุ่ม (ค่าสัมประสิทธิ์สโมสรยูฟ่าของพวกเขาในปี 2016), โดยการจัดกลุ่มโถทีมวางของพวกเขา. พวกเขาประกอบด้วย 16ทีมที่เข้ามาในรอบนี้, 22 ทีมผู้ชนะของ รอบเพลย์ออฟ, และ 10 ทีมผู้แพ้ของ แชมเปียนส์ลีก รอบเพลย์ออฟ.
กลุ่ม
แมตช์การแข่งขันเป็นวันที่ 15 กันยายน, 29 กันยายน, 20 ตุลาคม, 3 พฤศจิกายน, 24 พฤศจิกายน, และ 8 ธันวาคม พ.ศ. 2559 (ค.ศ. 2016). เวลาคิกออฟในแต่ละนัดเป็นเวลา 19:00 และ 21:05 CEST/CET, ยกเว้นสำหรับบางแมตช์ (แมตช์ใน อาเซอร์ไบจาน, คาซัคสถาน และ รัสเซีย).
เอ็กซ์เมน (วิดีโอเกม พ.ศ. 2535)
เอ็กซ์เมน (X-Men) เป็นเกมตู้ที่ผลิตโดยโคนามิใน ค.ศ. 1992 ซึ่งเป็นเกมแนวบีตเอ็มอัปแบบเลื่อนฉากด้านข้างที่อิงจากตัวละครในชื่อเดียวกันของมาร์เวลคอมิกส์ การออกแบบตัวละครของเอ็กซ์เมนและตัวร้ายที่มีพลังพิเศษในเกมนั้นมาจากการนำเสนอเอ็กซ์เมน ค.ศ. 1989 ตอนเอ็กซ์เมน: ไพรด์​ออฟเดอะเอ็กซ์เมน ในเกม ผู้เล่นจะทำการควบคุมเอ็กซ์เมนที่สามารถเล่นได้หนึ่งในหกตัวละครเพื่อเอาชนะพวกของแมกนีโตซึ่งเป็นศัตรูของพวกเขา โดยทางโคนามิได้ทำเกมเวอร์ชันหกผู้เล่นโดยใช้สองหน้าจอตั้งอยู่ในตู้แบบดีลักซ์ รวมถึงเป็นหนึ่งในห้าเกมอาร์เคดที่ทำรายได้สูงสุดใน ค.ศ. 1992 ในสหรัฐ ในขณะที่สมาคมผู้ประกอบการสวนสนุกและดนตรี (AMOA) เสนอชื่อเข้าชิงรางวัล "สุดยอดนวัตกรรมเทคโนโลยีใหม่"
พอร์ตเอชดีของเกมโดยแบ็กโบนเอนเตอร์เทนเมนต์ได้รับการเผยแพร่โดยโคนามิสำหรับเพลย์สเตชัน เน็ตเวิร์ก และเอกซ์บอกซ์ไลฟ์อาร์เคดในวันที่ 14 ธันวาคม ค.ศ. 2010 และวันที่ 15 ธันวาคม ค.ศ. 2010 ตามลำดับ ตามมาด้วยเวอร์ชันมือถือสำหรับอุปกรณ์ไอโอเอสและแอนดรอยด์ ซึ่งไม่สามารถซื้อได้อีกต่อไปใน ค.ศ. 2013
เรื่องย่อ
ผู้เล่นจะต้องเลือกหนึ่งในหกตัวละครเอ็กซ์เมน ได้แก่ ไซคลอปส์, โคลอสซัส, วูล์ฟเวอรีน, สตอร์ม, ไนท์ครอว์เลอร์ หรือแดซเลอร์ โดยวัตถุประสงค์ของพวกเขาคือการยับยั้งวายร้ายแมกนีโต จากความหายนะที่มีต่ออารยธรรมมนุษย์ พวกเขาจะต้องต่อสู้กับศัตรูที่มีอยู่ในหนังสือการ์ตูน เช่น กองทัพของเซนติเนลนับร้อยตัว, จระเข้กลายพันธุ์, รีฟเวอส์ ตลอดจนตัวร้ายที่มีพลังพิเศษ เช่น ไพโร, บล๊อบ, เวนดิโก, นิมรอด, เดอะไวต์ควีน, จักเกอร์นอท และมิสทีค ต่อมา แมกนีโตได้ลักพาตัวศาสตราจารย์ เอ็กซ์ และคิตตี ไพรด์ ซึ่งเป็นการกระตุ้นให้เหล่าฮีโร่ไปปฏิบัติภารกิจช่วยชีวิต เหล่าฮีโร่ต่อสู้ตามเส้นทางสู่เกาะเอ็ม และในที่สุดก็ถึงฐานของแมกนีโตบนแอสเตอรอยด์เอ็ม ซึ่งการต่อสู้ครั้งสุดท้ายได้อุบัติขึ้น
สตีฟ แอ็บบอท
สตีเฟน แอ็บบอท (รู้จักกันในชื่อ สตีฟ แอ็บบอท; เกิดเมื่อวันที่ 24 มีนาคม ค.ศ. 1956) เป็นนักแสดงตลกชาวออสเตรเลีย
เอ็กซ์เมน (วิดีโอเกม พ.ศ. 2535)
รูปแบบการเล่น
เป้าหมายของเกมคือการรุดหน้าให้ไกลที่สุดเท่าที่จะเป็นไปได้ในขณะเอาตัวรอดจากการโจมตีจากแมกนีโตและสมุนของเขา ตัวละครนั้นถูกควบคุมด้วยจอยสติ๊กมาตรฐาน, ปุ่มโจมตี, ปุ่มกระโดด และปุ่มมิวแตนต์พาวเวอร์ นอกจากไปทางขวาและซ้าย ตัวละครสามารถเดินขึ้นและลงในหน้าจอได้เช่นกันซึ่งเพิ่มความรู้สึกแบบสามมิติให้กับเกม ตัวละครทุกตัวสามารถต่อสู้โดยการชก, เตะ หรือการโจมตีระยะประชิดอื่น ๆ ตัวละครแต่ละตัวยังมีมิวแตนต์พาวเวอร์ที่ไม่เหมือนใครซึ่งสามารถใช้เพื่อเอาชนะศัตรูหลายตัวบนหน้าจอได้ในแต่ละครั้ง การใช้มิวแตนต์พาวเวอร์มีประสิทธิภาพมาก แต่ก็มีการสูญเสียเพราะทำให้ตัวละครเสียพลังชีวิตสามขีด โดยทั่วไปแล้ว ตัวละครที่มีพลังชีวิตต่ำกว่าสี่จะไม่สามารถใช้พลังกลายพันธุ์ได้อีกต่อไป แต่ก็เป็นไปได้ที่ตัวละครจะได้รับโบนัสมิวแตนต์พาวเวอร์ซึ่งสามารถเก็บได้เหมือนไอเทม ส่วนในเวอร์ชันภาษาญี่ปุ่น ไอเทมพาวเวอร์จะถูกใช้จนหมดก่อนสูญพลังชีวิต และยังมีพาวเวอร์อัพกับแพ็คเพิ่มพลังชีวิตตามด่าน
การตลาด
ขึ้นอยู่กับตัวเครื่อง จำนวนสูงสุดของผู้เล่นพร้อมกันจะแตกต่างกันตั้งแต่สองถึงหกคน เวอร์ชันหกผู้เล่นนั้นแปลกเป็นพิเศษเพราะมีสองหน้าจอที่ต่อกัน (หน้าจอหนึ่งในตำแหน่งปกติสำหรับเกมอาร์เคด ส่วนอีกหน้าจอหนึ่งในตู้ด้านล่างสะท้อนด้วยกระจกด้านหนึ่งของหน้าจอ) ซึ่งสร้างเอฟเฟ็กต์ของหน้าจอตั้งค่า "กว้างสองเท่า" คล้ายกับเกมเทคโมโบว์ล
วันที่ 9 ตุลาคม ค.ศ. 2010 โคนามิเปิดเผยว่าเกมนี้จะมาสู่ระบบเพลย์สเตชัน เน็ตเวิร์ก และเอกซ์บอกซ์ไลฟ์อาร์เคด เกมดังกล่าวได้รับการรังสรรค์จากแบ็กโบนเอนเตอร์เทนเมนต์ โดยมีรอมแบบดั้งเดิมของสหรัฐกับญี่ปุ่น และวางจำหน่ายในวันที่ 14 ธันวาคม ค.ศ. 2010 และ 15 ธันวาคม ค.ศ. 2010 ตามลำดับ สำหรับพอร์ตเอกซ์บอกซ์ 360 และเพลย์สเตชัน 3 มีคุณสมบัติหาสู่ส่วนท้องถิ่นหรือมัลติเพลเยอร์ออนไลน์สำหรับผู้เล่นสูงสุดหกคน (ผู้เล่นท้องถิ่นสี่คนเท่านั้นที่สามารถทำได้ในระบบเอกซ์บอกซ์ไลฟ์อาร์เขด) เช่นเดียวกับการจับคู่ที่กำหนดเองและการปรับความยาก ผู้เล่นสามารถเลือกระหว่างเกมเวอร์ชันสหรัฐและญี่ปุ่น ซึ่งเวอร์ชันหลังมีคุณสมบัติเพาเวอร์-อัป และแพ็คสุขภาพ เสียงทั้งหมดได้รับการบันทึกซ้ำโดยแบงก์ซูมเอนเตอร์เทนเมนต์เนื่องจากเหตุผลด้านลิขสิทธิ์ แต่สคริปต์ได้เก็บแนวที่น่าอับอายไว้จากเกมต้นฉบับ ประกอบด้วย "ข้าคือแมกนีโต จ้าวแห่งแม่เหล็ก!" (I am Magneto, master of magnet!) และ "ยินดีต้อนรับสู่ความตาย!" (Welcome to die!) ในสคริปต์ที่บันทึกใหม่ มีเพียงนักพากย์สองคนเท่านั้นที่ใช้สำหรับตัวละครชายและหญิง (ได้แก่ ไคล์ ฮีเบิร์ต และเมลา ลี ตามลำดับ)
ภายหลัง เกมดังกล่าวถูกคัดออกจากร้านค้าดิจิทัลทั้งสองแห่งในช่วงปลาย ค.ศ. 2013
เมื่อวันที่ 2 มิถุนายน ค.ศ. 2011 โคนามิได้เปิดตัวเกมในไอทูนส์แอปสโตร์เพื่อเล่นบนอุปกรณ์ไอโอเอส เช่นเดียวกับในแอนดรอยด์มาร์เก็ต เกมส่วนใหญ่ยังคงเหมือนเดิม ด้วยการเพิ่มตัวควบคุมบนหน้าจอสำหรับสมาร์ทโฟน ส่วนในเดือนมิถุนายน ค.ศ. 2014 แอปไม่สามารถใช้ได้ในไอทูนส์แอปสโตร์สหรัฐอีกต่อไป
ใน ค.ศ. 2021 อาร์เคดวันอัปได้เปิดตัวตู้ธีมพิเศษของบริษัทมาร์เวลซึ่งรวมถึงเอ็กซ์เมน, กัปตันอเมริกาแอนด์ดิอเวนเจอร์ส และอเวนเจอร์สอินกาแล็กติกสตอร์ม
การตอบรับ
ในประเทศญี่ปุ่น เกมแมชชีนฉบับวันที่ 15 สิงหาคม ค.ศ. 1992 ระบุว่าเอ็กซ์เมนเป็นทั้งยูนิตอาร์เคดแบบตั้งโต๊ะที่ประสบความสำเร็จมากที่สุดเป็นอันดับสาม และยูนิตอาร์เคดแบบตั้งตรงที่ประสบความสำเร็จมากที่สุดอันดับเจ็ดของเดือนดังกล่าว ส่วนในสหรัฐ เอ็กซ์เมนเป็นตู้อาร์เคดแบบดีลักซ์ที่ทำรายได้สูงสุดในชาร์ตรีเพลย์เป็นเวลาหกเดือนใน ค.ศ. 1992 ตั้งแต่เดือนพฤษภาคม  ถึงตุลาคม   เกมนี้เป็นหนึ่งในห้าเกมอาร์เคดสายเฉพาะที่ทำรายได้สูงสุดใน ค.ศ. 1992 ในสหรัฐตามรายงานของสมาคมผู้ประกอบการสวนสนุกและดนตรี (AMOA) และที่งานรางวัลเกมของสมาคมผู้ประกอบการสวนสนุกและดนตรี เกมดังกล่าวได้รับการเสนอชื่อเข้าชิงรางวัล "วิดีโอเกมที่เล่นมากที่สุด (สายเฉพาะ)" และ "สุดยอดนวัตกรรมเทคโนโลยีใหม่"
เว็บไซต์ไอจีเอ็นให้คะแนนพอร์ตเอชดีของเกมที่ 7.5 โดยกล่าวว่า "เกมนี้เรียบง่ายและซ้ำซากอย่างไม่น่าเชื่อ... แต่ก็ยังใช้งานได้ มันเป็นเกมที่เล่นกับเพื่อนได้" เว็บไซต์และผู้วิจารณ์จำนวนมาก เช่น โกกิ.คอม ระบุว่าการเล่นแบบไม่จำกัดต่อเนื่องโดยไม่มีอุปสรรคสำหรับทุกโหมดทำให้การเล่นแบบคลาสสิกลดลง โดยเฉพาะการเล่นออนไลน์
เครื่องโทรศัพท์
เครื่องโทรศัพท์ (Telephone) เป็นอุปกรณ์การสื่อสารโทรคมนาคมที่อนุญาตให้ ผู้ใช้สองคนหรือมากกว่า สามารถสนทนากัน เมื่อพวกเขาไม่ได้อยู่ในบริเวณใกล้เคียงกันที่จะได้ยินเสียงกันโดยตรง เครื่องโทรศัพท์จะแปลงเสียง, โดยทั่วไปเป็นเสียงมนุษย์, ให้เป็นสัญญาณ อิเล็กทรอนิกส์ที่เหมาะสำหรับการส่งผ่านทางสายเคเบิลหรือผ่านสื่ออื่น ๆในระยะทางไกล, และ เมื่อถึงผู้รับปลายทาง จะเปลี่ยนสัญญาณดังกล่าวกลับให้อยู่ในรูปแบบที่จะสามารถเข้าใจได้ คำว่าโทรศัพท์ได้รับการดัดแปลงเป็นคำศัพท์หลายภาษา มันมาจากกรีก: τῆλε ,Tele แปลว่าไกล และ φωνή, แปลว่าเสียง เมื่อรวมกัน หมายถึงเสียงที่อยู่ห่างไกล สำหรับระบบโทรศัพท์ซึ่งเป็นเทคโนโลยีนั้น ภาษาอังกฤษจะใช้คำว่า Telephony
จดสิทธิบัตรเป็นครั้งแรกใน ค.ศ. 1876 โดย อเล็กซานเดอร์ แกรฮ์ม เบลล์ และพัฒนาต่อ โดยคนอื่นๆมากมาย เครื่องโทรศัพท์เป็นอุปกรณ์ตัวแรกในประวัติศาสตร์ที่ผู้คนได้ใช้ในการพูดคุยกันโดยตรงในระยะทางที่อยู่ห่างกัน ระบบโทรศัพท์กลายเป็นสิ่งที่ขาดไม่ได้อย่างรวดเร็วสำหรับธุรกิจ, รัฐบาลและ ผู้ประกอบการ และในปัจจุบัน เครื่องโทรศัพท์เป็นบางส่วนของเครื่องใช้ไฟฟ้าขนาดเล็กที่ใช้กันอย่างแพร่หลาย
องค์ประกอบของเครื่องโทรศัพท์
องค์ประกอบที่สำคัญของเครื่องโทรศัพท์(หรือบางครั้งเรียกว่า telephone set)ได้แก่ handset และแท่นวาง (แต่เดิมแยกออกจากกัน แต่บางครั้งวางประกอบอยู่ด้วยกัน). handset ประกอบด้วยไมโครโฟน(ตัวส่ง)เพื่อพูดเข้าและหูฟัง(ตัวรับ)ที่จะทำเสียงของคนที่อยู่ไกลออกไปขึนมาใหม่ นอกจากนี้ เครื่องโทรศัพท์ส่วนใหญ่มีกระดิ่ง(ringer)ซึ่งจะทำให้เกิดเสียงเมื่อมีโทรศัพท์เรียกเข้ามาและแป้นหมุนที่ใช้ในการป้อนหมายเลขโทรศัพท์เมื่อต้องการจะโทรออก ในราวทศตวรรษที่ 1970 เครื่องโทรศัพท์ที่ใช้หน้าปัดแบบหมุนส่วนใหญ่ถูกแทนที่ด้วยหน้าปัดแบบกดปุ่ม Touch-Tone ที่ทันสมัย ซึ่งได้เปิดตัวครั้งแรกโดย AT & T ในปี 1963. เครื่องรับและเครื่องส่งสัญญาณมักจะถูกสร้างบน handset เดียวกัน ซึ่งจะถูกยกขึ้นทาบกับปากและหูของผู้ใช้ในระหว่างการสนทนา แป้นหมุนอาจจะอยู่ได้ทั้งบน handset หรือบนแท่นวางที่ต่อกับตัว handset ด้วยสายไฟสั้นๆ(cord) เครื่องส่งสัญญาณจะแปลงคลื่นเสียงให้เป็นสัญญาณไฟฟ้า ซึ่งจะถูกส่งผ่านทางเครือข่ายโทรศัพท์ไปยังเครื่องโทรศัพท์ปลายทาง เครื่องรับโทรศัพท์ปลายทางจะแปลงสัญญาณไฟฟ้าให้เป็นเสียงออกทางลำโพง ระบบโทรศัพท์เป็นสื่อกลางในการสื่อสารแบบสองทาง ซึ่งหมายความว่าผู้ใช้ทั้งสองด้านสามารถพูดคุยกันได้พร้อมกัน
แม้ว่าเดิมจะถูกออกแบบมาสำหรับการสื่อสารด้วยเสียงที่เรียบง่าย เครื่องโทรศัพท์สมัยใหม่มีความสามารถอีกมากมาย เช่น บันทึกข้อความเป็นคำพูด, ส่งและรับข้อความ, ถ่ายรูปและแสดง รูปถ่ายหรือวิดีโอ, เล่นเพลงและท่องอินเทอร์เน็ต แนวโน้มปัจจุบันเครื่องโทรศัพท์จะเป็นที่รวมของทุกการสื่อสารเคลื่อนที่และความการใช้ในการคำนวณ เครื่องโทรศัพท์เหล่านี้เรียกว่า โทรศัพท์อัจฉริยะ
หลักการทำงานพื้นฐาน
ระบบโทรศัพท์แบบดั้งเดิมที่ใช้คู่สายทองแดง หรือที่เรียกกันว่าโทรศัพท์พื้นฐาน ปกติจะขนส่งทั้งสัญญาณควบคุมและสัญญาณเสียงบน คู่สายบิด (สายไฟหุ้มฉนวนสองเส้นบิดเป็นเกลียว) เดียวกัน (C ในรูป) เรียกสายนี้ว่า สายโทรศัพท์
เครื่องโทรศัพท์พื้นฐานมี switchhook (A4) และอุปกรณ์แจ้งเตือน, ปกติจะเป็น ringer (A7), ที่ยังคงเชื่อมต่อกับสายโทรศัพท์ตลอดเวลาที่ handset วางอยู่บนแท่นหรือวางหู หรือ "on hook" (กล่าวคือ สวิทช์ (A4) จะ open) และ ส่วนประกอบอื่นๆ ที่เหลือจะมีการเชื่อมต่อกับสายโทรศัพท์เมื่อยกหู หรือ "off hook" (สวิทช์ (A4) จะ close) ส่วนประกอบที่ทำงานตอน off hook ประกอบด้วย เครื่องส่งสัญญาณ(ไมโครโฟน, A2), เครื่องรับ (ลำโพง, A1), และวงจรอื่นๆสำหรับการโทรออก, ตัวกรองและตัวขยายเสียง (A3)
อุปกร่ณ์ส่งสัญญาณ หรือ ringer, รูปซ้ายประกอบด้วยกระดิ่ง (A7) หรือ beeper หรือ หลอดไฟอื่น ๆ (A7) เพื่อแจ้งเตือนผู้ใช้ให้รู้ว่ามีสายเรียกเข้า และปุ่มตัวเลขหรือหน้าปัดแบบหมุน (A4) เพื่อป้อนหมายเลขโทรศัพท์สำหรับการโทรออก ค่าใช้จ่ายส่วนใหญ่ของบริการโทรศัพท์ landline คือสายไฟ ดังนั้นโทรศัพท์จึงส่งเสียงทั้งขาเข้าและขาออกโดยใช้สายไฟคู่บิดเดียวกัน สายคู่บิดจะมีจำนวนรอบการบิดต่อระยะความยาวจำนวนหนึ่งที่จะหักล้างการรบกวนแม่เหล็กไฟฟ้า (electromagnetic interference) หรือ EMI และ crosstalk ได้ดีกว่าสายเดียวหรือคู่สายที่ไม่บิด สัญญาณเสียงขาออกจากไมโครโฟนที่แข็งแรงไม่ได้เอาชนะสัญญาณ ลำโพงที่เข้ามากับ sidetone ที่มีความแรงน้อยกว่าเพราะขดลวดไฮบริด (A3) ตัดลบสัญญาณ ของไมโครโฟนออกจากสัญญาณที่ส่งไปยังลำโพง กล่องแยก(B)ป้องกันฟ้าผ่าด้วย lightning arrester (B2) และตัวปรับความต้านทานของสาย(B1)เพื่อเติมเต็มสัญญาณไฟฟ้าสำหรับความยาวของสายโทรศัพท์, B1 ทำการการปรับเปลี่ยนที่คล้ายกันกับ A8 สำหรับความยาวสายภายใน. แรงดันไฟฟ้าที่สายเป็นลบเมื่อเทียบกับดิน เพื่อลดการกัดกร่อนแบบ galvanic corrosion เพราะไฟฟ้าแรงดันลบจะดึงดูดไอออนบวกของโลหะเข้ามาที่สายไฟ
เครื่องโทรศัพท์แบบ landline เชื่อมต่อด้วยสายไฟหนึ่งคู่เข้าโครงข่ายโทรศัพท์ ในขณะที่โทรศัพท์เคลื่อนที่สามารถพกพาและติดต่อสื่อสารกับโครงข่ายโทรศัพท์โดยการส่งสัญญาณวิทยุ. โทรศัพท์แบบ cordless ใช้ handset แบบพกพาที่ติดต่อสื่อสารโดยการส่งวิทยุกับสถานีฐาน แล้วสถานีฐานจะติดต่อกับโครงข่ายโทรศัพท์ด้วยสายอีกที
โทรศัพท์ดิจิตอลและ Voice over IP
การประดิษฐ์ทรานซิสเตอร์ในปี ค.ศ. 1947ทำให้เกิดการเปลี่ยนแปลงอย่างมากในเทคโนโลยีที่ใช้ในระบบโทรศัพท์ และในเครือข่ายการส่งข้อมูลทางไกล ด้วยการพัฒนาระบบ สวิตชิ่งแบบอิเล็กทรอนิกส์ในปี ค.ศ. 1960, โทรศัพท์ค่อยๆพัฒนาไปสู่​​โทรศัพท์ดิจิตอลที่ มีความสามารถสูงขึ้น คุณภาพดีขึ้น และค่าใช้จ่ายของเครือข่ายที่น้อยลง
การพัฒนาวิธีการสื่อสารข้อมูลดิจิตอลเช่น โพรโทคอลต่างๆที่ใช้สำหรับอินเทอร์เน็ตทำให้สามารถแปลงเสียงให้อยู่ในรูปดิจิทัล และส่งมันเป็นข้อมูลแบบเรียลไทม์ผ่านเครือข่ายคอมพิวเตอร์ ซึ่งทำให้เกิด Internet Protocol (IP) ของโทรศัพท์หรือที่รู้จักกันว่าเป็น voice over Internet Protocol (VoIP)  ซึ่งได้พิสูจน์แล้วว่า VoIP เป็นเทคโนโลยีที่มาแทนที่โครงสร้างพื้นฐานของเครือข่ายโทรศัพท์แบบดั้งเดิมได้อย่างรวดเร็ว
เมื่อมกราคม 2005, ผู้ใช้บริการโทรศัพท์ในประเทศญี่ปุ่นและเกาหลีใต้จำนวนสูงถึง 10 % ได้ เปลี่ยนมาใช้บริการโทรศัพท์แบบดิจิทัลนี้ ในเดือนเดียวกัน บทความของนิวสวีคชี้ให้เห็นว่า โทรศัพท์ผ่านอินเทอร์เน็ตอาจจะ "สิ่งที่ยิ่งใหญ่ต่อไป" ในปี 2006 บริษัทหลายแห่งให้บริการ VoIP กับผู้บริโภคและธุรกิจ
จากมุมมองของลูกค้า, ระบบโทรศัพท์ IP ใช้การเชื่อมต่ออินเทอร์เน็ตแบนด์วิธสูง และต้องการอุปกรณ์สถานที่ลูกค้า (customer premises equipment) หรือ CPE ที่มีลักษณะพิเศษในการส่งผ่านสัญญาณโทรศัพท์ผ่านทางอินเทอร์เน็ต, หรือผ่านเครือข่าย​​ข้อมูลส่วนตัวอื่นๆที่ทันสมัย จริงๆแล้ว อุปกรณ์ของลูกค้าอาจจะเป็นเพียง อะแดปเตอร์โทรศัพท์แอนะล็อก ( ATA ) ซึ่งใช้เชื่อมต่อเครื่องโทรศัพท์แบบอนาล็อกแบบเก่าเข้ากับอุปกรณ์เครือข่าย IP, หรืออาจเป็นเครื่องโทรศัพท์ไอพีที่มีเทคโนโลยีเครือข่ายและอินเตอร์เฟซที่สร้างขึ้นในชุดตั้งโต๊ะ ที่ทำงานเหมือนโทรศัพท์ที่คุ้นเคยแบบเดิม
นอกจากนี้ ผู้ผลิตซอฟต์แวร์คอมพิวเตอร์จำนวนมาก และผู้ประกอบการโทรศัพท์ ได้จัดหาซอฟต์แวร์แอปพลิเคชัน softphone ที่จำลองคอมพิวเตอร์ให้เป็นเครื่องโทรศัพท์โดยการใช้ ไมโครโฟนและหูฟังเสียงหรือลำโพงที่แนบมากับซอฟต์แวร์ด้วย
แม้จะมีคุณสมบัติและสิ่งอำนวยความสะดวกใหม่ๆของโทรศัพท์ไอพี บางอย่างอาจจะเป็นข้อเสีย ที่โดดเด่นเมื่อเทียบกับระบบโทรศัพท์แบบดั้งเดิม. ยกเว้นในกรณีที่ของชิ้นส่วนเครื่องโทรศัพท์ IP ได้รับการสนับสนุนจากแหล่งจ่ายไฟสำรองฉุกเฉินหรือแหล่งพลังงานอื่นๆในสถานที่ลูกค้า, โทรศัพท์ IP จะสิ้นสุดสภาพการทำงานในระหว่างไฟฟ้าดับซึ่งสามารถเกิดขึ้นได้ในกรณีฉุกเฉินหรือภัยพิบัติ เครื่องโทรศัพท์แบบดั้งเดิมที่เชื่อมต่อกับเครือข่าย PSTN เก่าจะไม่พบปัญหานี้ เนื่องจากพวกมันจะถูกขับเคลื่อนด้วยแบตเตอรี่ของบริษัทโทรศัพท์ที่มีไฟสำรองฉุกเฉินติดตั้งอยู่ในเกือบทุกชุมสาย ซึ่งจะทำงานต่อไปแม้ว่าจะมีปัญหาไฟฟ้าดับเป็นเวลานาน
อีกปัญหาหนึ่งของการให้บริการแบบอินเทอร์เน็ตก็คือ การขาดสถานที่ติดตั้งอุปกรณ์ทางกายภาพที่แน่นอน ซึ่งอาจส่งผลกระทบต่อการจัดเตรียมการให้ความช่วยเหลือในกรณีฉุกเฉิน เช่น ตำรวจดับเพลิงหรือรถพยาบาลเมื่อมีคนเรียกใช้ เว้นแต่จะได้ปรับปรุงสถานที่ตั้งทางกายภาพของโทรศัพท์ IP ที่ผู้ใช้ได้ลงทะเบียนเอาไว้ หลังจากที่ย้ายไปอยู่อาศัยในที่แห่งใหม่ บริการฉุกเฉินจะสามารถส่งความช่วยเหลือไปยังสถานที่ที่ถูกต้อง
การใช้
เมื่อสิ้นปี 2009 ผู้ใช้บริการโทรศัพท์มือถือและโทรศัพท์พื้นฐานทั่วโลกมียอดรวมเกือบ 6 พันล้าน เป็นโทรศัพท์พื้นฐาน 1.26 พันล้าน และ 4.6 พันล้าน สำหรับโทรศัพท์เคลื่อนที่
ภาษาฮีบรู
ภาษาฮีบรู (Modern Hebrew, Ivrit อิฟริต) เป็นภาษาเซมิติก (Semitic) ซึ่งจัดอยู่ในตระกูลภาษาแอโฟรเอชีแอติก (Afro–Asiatic) เป็นภาษาที่เก่าแก่ โดยมีอายุมาอย่างน้อยตั้งแต่ 3,500 ปีที่แล้ว ในอดีต เคยเป็นภาษาตาย เหมือนดั่งภาษาบาลี สันสกฤต และละติน  โดยใช้เป็นภาษาที่ใช้เพียงแต่ในวงจำกัด หนังสือต่างทางศาสนา และสถานที่ทางศาสนาเท่านั้น แต่ปัจจุบัน มีการกลับมาใช้เป็นภาษาพูดใหม่ และเป็นภาษาที่ชาวอิสราเอลใช้สื่อสารกันในชีวิตประจำวัน โดยภายในในอิสราเอล มีผู้พูดมากกว่า 4,380,000 คน ซึ่งเป็นภาษาราชการคู่กับภาษาอาหรับ นอกอิสราเอล ภาษาฮีบรูยังมีผู้พูดอีกจำนวนหนึ่ง ซึ่งโดยมากเป็นชุมชนชาวยิว
ทะนัค (Tanakh) หรือพระคัมภีร์เก่า (The Old Testament) ของศาสนายิว เขียนไว้ด้วยภาษาฮีบรู ซึ่งถือว่าเป็นภาษาศักดิ์สิทธิ์ (לשון הקודש Leshon ha-Kodesh: เลโชน ฮา-โกเดช) ของชาวยิวตั้งแต่สมัยโบราณ นักภาษาศาสตร์ส่วนใหญ่ระบุว่าหลัง 57 ปีก่อนพุทธศักราช ซึ่งเป็นยุคที่จักรวรรดิบาบิโลเนียใหม่ทำลายกรุงเยรูซาเลมและอพยพชาวยิวไปยังบาบิโลนและพระเจ้าไซรัสมหาราชแห่งเปอร์เซียปลดปล่อยชาวยิวให้เป็นไท ภาษาฮีบรูในแบบที่เขียนในพระคัมภีร์เก่า ถูกแทนที่ด้วยภาษาฮีบรูใหม่และภาษาแอราเมอิกที่ใช้ในท้องถิ่นนั้น หลังจากพุทธศตวรรษที่ 7 จักรวรรดิโรมันเข้ายึดครองกรุงเยรูซาเล็ม  และอพยพชาวยิวออกไป ภาษาฮีบรูเริ่มใช้เป็นภาษาพูดน้อยลงแต่ยังคงเป็นภาษาทางศาสนาและภาษาในการเขียน
หลังจากเยรูซาเล็มถูกชาวบาบิโลนทำลายครั้งแรก 586 ปีก่อนคริสตกาล ภาษาอย่างในพระคัมภีร์เก่าเริ่มถูกแทนที่ด้วยคำในลักษณะใหม่ หลังจากจำนวนประชากรของชาวยิวในบางส่วนของจูเดีย (Judea) ลดลง ภาษาฮีบรูเลิกใช้เป็นภาษาพูดราวคริสต์ศตวรรษที่ 2 แต่ยังคงเป็นภาษาเขียนที่สำคัญต่อเนื่องมาตลอดหลายศตวรรษ นอกจากจะใช้ในศาสนาแล้ว งานเขียนสำหรับวัตถุประสงค์อื่น ๆ เช่น เขียนตำรา จดหมาย ปรัชญา การแพทย์ บทกวี บันทึกศาล ล้วนใช้ภาษาฮีบรู ซึ่งได้เข้ากับวงความรู้และคำเฉพาะใหม่ ๆ โดยคำยืมและคำประดิษฐ์ใหม่
ภาษาฮีบรูยังคงถูกรักษาไว้ในฐานะภาษาเขียนโดยชุมชนชาวยิวทั่วโลก จนกระทั่งมีการตั้งลัทธิไซออนนิสต์เพื่อฟื้นฟูชาติยิว สมาชิกไซออนนิสต์ส่งเสริมให้มีการแทนที่ภาษาพูดของชาวยิวในขณะนั้น เช่นภาษาอาหรับ ภาษาจูเดสโม (Judezmo, ภาษาลาดิโน Ladino ก็เรียก) ภาษายิดดิช ภาษารัสเซีย และภาษาอื่น ๆ ของชาวยิวที่อาศัยอยู่ต่างประเทศ เป็นภาษาของศาสนายิวส่วนใหญ่ที่อาศัยอยู่ในประเทศอิสราเอล ภาษาฮีบรู มีการสร้างคำใหม่โดยยืมจากภาษาฮีบรูในไบเบิลหรือจากภาษาอาหรับและภาษาอราเมอิก รวมทั้งภาษาในยุโรป เช่น ภาษาฝรั่งเศส ภาษารัสเซีย และภาษาเยอรมัน ภาษาฮีบรูกลายเป็นภาษาราชการของปาเลสไตน์ภายใต้การปกครองของอังกฤษตั้งแต่ พ.ศ. 2464 คู่กับภาษาอังกฤษและภาษาอาหรับ และกลายเป็นภาษาราชการของอิสราเอลตั้งแต่ พ.ศ. 2491
จุดกำเนิดของภาษาฮีบรู
ภาษาฮีบรูจัดอยู่ในภาษากลุ่มเซมิติก โดยอยู่ในสาขาตะวันตกเฉียงเหนือ เริ่มปรากฏเมื่อ 3,000 ปีก่อนคริสต์ศักราช ภาษาคานาอันไนต์ที่อยู่ในกลุ่มนี้เริ่มปรากฏเมื่อราว 2,000 ปีก่อนคริสต์ศักราช คาดว่าแยกออกมาจากภาษาอราเมอิกและภาษายูการิติก ภายในภาษากลุ่มคานาอันไนต์ด้วยกันนั้น ภาษาฮีบรูอยู่ในกลุ่มย่อยเดียวกับภาษาอีโดไมต์ ภาษาอัมโมไนต์ และภาษามัวไบต์ ส่วนภาษาคานาอันไนต์อีกกลุ่มหนึ่งคือกลุ่มของภาษาฟินิเชียและภาษาลูกหลานคือภาษาปูนิก
ภาษาฮีบรูในฐานะสำเนียงของภาษาคานาอันไนต์
หลักฐานการเขียนด้วยภาษาฮีบรูที่เก่าที่สุดคือปฏิทินเกเซอร์ มีอายุราว 1,000 ปีก่อนคริสต์ศักราชในยุคของดาวิดและโซโลมอน เขียนด้วยอักษรเซมิติกโบราณ คล้ายกับอักษรฟินิเชียที่เป็นต้นแบบของอักษรอีทรัสคัน อักษรกรีกและอักษรโรมัน การเขียนในปฏิทินไม่มีรูปสระ และไม่มีการใช้รูปพยัญชนะแทนเสียงสระดังที่ปรากฏในการเขียนภาษาฮีบรูรุ่นต่อมา ในบริเวณเดียวกันนั้น มีแผ่นจารึกเก่าที่เขียนด้วยภาษากลุ่มเซมิติกอื่น ๆ จำนวนมาก ส่วนใหญ่เขียนด้วยอักษรที่มาจากไฮโรกลิฟของอียิปต์ ภาษาที่เป็นต้นตระกูลของภาษาฮีบรูและภาษาฟินิเชียเรียกภาษาคานาอันไนต์ เป็นภาษาแรกที่ใช้อักษรที่พัฒนามาจากเฮียโรกลิฟฟิก เอกสารโบราณอีกชิ้นหนึ่งที่เป็นที่รู้จักกันดีคือ จารึกมัวไบต์ เขียนด้วยภาษามัวไบต์ จารึกซีลอมที่พบในเยรูซาเลมเป็นตัวอย่างในยุคแรก ๆ ของภาษาฮีบรู
ภาษาฮีบรูคลาสสิก
ในความหมายอย่างกว้าง ภาษาฮีบรูคลาสสิกหมายถึงภาษาพูดในยุคโบราณของอิสราเอลตั้งแต่ 1,000 ปีก่อนคริสต์ศักราช จนถึงพุทธศตวรรษที่ 9 มีสำเนียงที่เหลือรอดและผสมผสานกันมาก ชื่อที่ใช้เรียกมักมาจากวรรณคดีที่มีชื่อเสียงที่เกี่ยวข้องกับสำเนียงนั้น ๆ ในบางครั้ง ภาษาฮีบรูคลาสสิกที่กล่าวมาข้างต้นจะเรียกรวม ๆ ว่าภาษาฮีบรูไบเบิล นักภาษาศาสตร์ที่ศึกษาภาษาฮีบรูลงความเห็นว่าภาษาฮีบรูในม้วนหนังสือแห่งทะเลสาบเดดซีพัฒนามาเป็นภาษาฮีบรูไบเบิลยุคหลังแล้วจึงมาเป็นภาษาฮีบรูมิซนาอิก เมื่อเข้าสู่ยุคไบแซนไทน์ในพุทธศตวรรษที่ 9 ภาษาฮีบรูใช้เป็นภาษาพูดน้อยลง
ภาษาฮีบรูในมิซนะห์และทัลมุด
เป็นคำที่ใช้เรียกภาษาฮีบรูที่ใช้ในคัมภีร์ทัลมุดของชาวยิว สำเนียงของภาษานี้คือภาษาฮีบรูมิซนาอิกที่เป็นภาษาพูดและภาษาฮีบรูอโมราอิกที่เป็นภาษาทางศาสนา
ส่วนแรกของทัลมุดเรียกว่ามิซนะห์ซึ่งมีการตีพิมพ์เผยแพร่เมื่อ พ.ศ. 743 เขียนด้วยสำเนียงมิซนาอิก ซึ่งพบในม้วนหนังสือทะเลสาบเดดซีด้วย จัดว่าเป็นสำเนียงหนึ่งของภาษาฮีบรูคลาสสิก อีก 100 ปีต่อมาหลังการเผยแพร่ ภาษาฮีบรูมิซนาอิกไม่มีการใช้เป็นภาษาพูดอีก ส่วนท้ายของทัลมุดคือเกมารา ให้ความเห็นเกี่ยวกับมิซนะห์และเกไรตอต เขียนด้วยภาษาอราเมอิก ภาษาฮีบรูที่เหลืออยู่ในฐานะภาษาเขียนคือภาษาฮีบรูอโมราอิกที่ปรากฏในเกมาราด้วย
ภาษาฮีบรูยุคกลาง
หลังจากยุคของทัลมุดมีพัฒนาการของภาษาฮีบรูในฐานะภาษาเขียนที่เรียกภาษาฮีบรูยุคกลางขึ้น ที่สำคัญคือภาษาฮีบรูติเบอเรียนซึ่งเป็นสำเนียงพื้นเมืองของกาลิลีที่กลายเป็นมาตรฐานของภาษาฮีบรู ใช้ในช่วงพุทธศตวรรษที่ 12 – 15 และใช้ในการอ่านออกเสียงภาษาฮีบรูในไบเบิล
ภาษาฮีบรูติเบอเรียนได้มีการเพิ่มเครื่องหมายสระและกำหนดไวยากรณ์เพื่อรักษาลักษณะของภาษาฮีบรูไว้ การกำหนดสระนี้เกิดขึ้นในเวลาไล่เลี่ยกับการกำหนดเครื่องหมายสระในอักษรซีเรียคที่กำหนดโดยใช้จุดเช่นกัน ในยุคทองของวัฒนธรรมยิวในคาบสมุทรไอบีเรีย มีการกำหนดคำศัพท์และไวยากรณ์ของภาษาฮีบรูไบเบิลโดยได้พื้นฐานาจากภาษาอาหรับคลาสสิก
เนื่องจากมีความต้องการที่จะแสดงแนวคิดทางวิทยาศาสตร์และปรัชญาจากภาษากรีกคลาสสิกและภาษาอาหรับยุคกลาง ภาษาฮีบรูยุคกลางจึงมีการยืมศัพท์เฉพาะจากภาษาเหล่านี้ หรือสร้างคำเพิ่มจากรากศัพท์เดิมในภาษาฮีบรู นอกจากนี้ ภาษาฮีบรูยังใช้เป็นภาษาทางการค้าระหว่างชาวยิวที่อยู่คนละประเทศ
ภาษาฮีบรูในทางศาสนา
ภาษาฮีบรูเป็นภาษาที่ใช้ในบทสวดและการศึกษา และมีระบบการออกเศียงเฉพาะภาษาฮีบรูอาซเกนาซีซึ่งมีจุดกำเนิดในยุโรปกลางและยุโรปตะวันออก ใช้โดยชาวยิวอาซเกนาซีที่อยู่ในชุมชนของชาวคริสต์ออร์โธดอกซ์ ได้รับอิทธิพลจากภาษายิดดิช ภาษาฮีบรูเซฟาร์ดีเป็นระบบการออกเสียงของชาวยิวในสเปนและโปรตุเกส รวมทั้งชาวยิวเซฟาร์ดีในประเทศที่เคยอยู่ในจักรวรรดิออตโตมัน ได้รับอิทธิพลจากภาษาลาดิโน ภาษาฮีบรูมิซราฮีหรือภาษาฮีบรูตะวันออกเป็นสำเนียงทางศาสนาของชาวยิวที่อาศัยร่วมกับชาวอาหรับและในโลกอิสลาม ได้รับอิทธิพลจากภาษาอราเมอิกและภาษาอาหรับ และภาษายิวเซฟาร์ดีในบางกรณี ซึ่งถือว่ามีลักษณะของภาษาฮีบรูไบเบิลมากที่สุด และอาจเกี่ยวข้องกับภาษายิวเยเมนที่ต่างจากภาษาฮีบรูมิซราฮีในด้านระบบสระ
พัฒนาการของภาษาฮีบรูสมัยใหม่
ภาษาฮีบรูสมัยใหม่คือภาษาฮีบรูที่ได้รับการฟื้นฟู (revival) กลับมาเป็นภาษาพูดอีกครั้งในพุทธศตวรรษที่ 24 มีลักษณะของภาษาฮีบรูเซฟาร์ดีที่เพิ่มลักษณะใหม่ๆเข้าไป เช่นคำยืมจากภาษาในยุโรปและภาษาอาหรับ การใช้ภาษาฮีบรูถูกนำกลับมาอีกครั้งโดยขบวนการฮัสกาละห์ และมีการตีพิมพ์หนังสือพิมพ์ภาษาฮีบรูในยุโรปตะวันออกและมีการเขียนนิยายด้วยภาษานี้
การฟื้นคืนมาเป็นภาษาแม่ของภาษาฮีบรูเริ่มจากการสนับสนุนของเอลีเซอร์ เบน-เยฮูดา ผู้เข้าร่วมขบวนการแห่งชาติชาวยิวเมื่อ พ.ศ. 2424 และอพยพเข้าสู่ปาเลสไตน์ที่ยังอยู่ในจักรวรรดิออตโตมันเขาได้พัฒนาเครื่องมือและวิธีการที่จะเปลี่ยนภาษาทางศาสนาให้เป็นภาษาพูด มีการจัดตั้งโรงเรียนและเขียนตำราเรียนด้วยภาษาฮีบรู ช่วง พ.ศ. 2447 – 2457 ภาษาฮีบรูมีการใช้ในปาเลสไตน์มากขึ้นและกลายเป็นหนึ่งในสามภาษาราชการของปาเลสไตน์ในอาณัติของอังกฤษ ภาษาที่เกิดใหม่นี้มีคำศัพท์ของภาษากลุ่มเซมิติก มีรูปแบบการเรียงประโยคแบบภาษาในยุโรป
ปฏิกิริยาต่อภาษาฮีบรูใหม่
เมื่อมีการก่อตั้งประเทศอิสราเอลและมีชาวยิวจากหลายประเทศอพยพมาอยู่รวมกัน ภาษาฮีบรูซึ่งเป็นภาษาศักดิ์สิทธิ์ในศาสนายิวได้กลายเป็นภาษากลางระหว่างชาวยิวกลุ่มต่างๆ มีการตั้งคณะกรรมการภาษาฮีบรูซึ่งต่อมาได้กลายเป็นสำนักภาษาฮีบรูในปัจจุบัน งานของคณะกรรมการคือการเผยแพร่พจนานุกรม แต่ก็มีชาวยิวบางส่วนปฏิเสธภาษาฮีบรูและพูดภาษายิดดิชเท่านั้น อย่างไรก็ตาม ชาวยิวในอิสราเอลปัจจุบันมีน้อยมากที่ไม่พูดภาษาฮีบรู
ภาษาฮีบรูในสหภาพโซเวียต
ในภาษารัสเซียมีศัพท์ที่ใช้แยกกันระหว่างภาษาฮีบรูโบราณและภาษาฮีบรูสมัยใหม่ สหภาพโซเวียตเห็นว่าพวกที่ใช้ภาษาฮีบรูเป็นพวกปฏิกิริยาซึ่งเกี่ยวข้องกับทั้งศาสนายูดายและลัทธิไซออนนิสต์ การสอนภาษาฮีบรูในโรงเรียนประถมศึกษาและมัธยมศึกษาถูกสั่งห้ามตั้งแต่ พ.ศ. 2462 ภาษายิดดิชเป็นภาษาพูดของชาวยิวในรัสเซียซึ่งถูกกำหนดให้เป็นภาษาประจำชาติ ส่วนภาษาฮีบรูถูกกำหนดใหเป็นภาษาต่างชาติ หนังสือภาษาฮีบรูถูกห้ามตีพิมพ์และให้นำออกจากห้องสมุด
ภาษาฮีบรูในบิโรบิดซาน
มหาวิทยาลัยแห่งชาติยิวบิโรบิดซานทำงานเกี่ยวกับชุมชนชาวยิวในบิโรบิดซานซึ่งอยู่ในภาคตะวันออกไกลของรัสเซีย มหาวิทยาลัยนี้ศึกษาภาษาฮีบรู ประวัติศาสตร์และภาษาฮีบรูคลาสสิก ในเขตปกครองตนเองชาวยิวมีการเรียนภาษาฮีบรูและภาษายิดดิช และมีการอนุรักษ์วัฒนธรรมยิวที่ได้รับการส่งเสริมจากรัฐบาลอิสราเอลในปัจจุบัน
ลักษณะของภาษาฮีบรูสมัยใหม่
ภาษาฮีบรูมาตรฐานที่พัฒนาโดยเอลีเซอร์ เบน-เยฮูดา มีพื้นฐานมาจากการสะกดแบบมิซนาอิกและการออกเสียงแบบภาษาฮีบรูเซฟาร์ดี ผู้พูดภาษาฮีบรูสมัยใหม่รุ่นแรกๆเป็นผู้พูดภาษายิดดิชมาก่อน จึงมีการใช้สำนวนและภาษาเขียนแบบที่ได้รับอิทธิพลจากภาษายิดดิช ภาษาที่ใช้พูดในอิสราเอลได้พัฒนาไปเป็นภาษาฮีบรูอาซเกนาซี
การจัดจำแนก
การจัดจำแนกภายในหมู่นักวิชาการมีความแตกต่างกัน ส่วนใหญ่ยอมรับความต่อเนื่องจากภาษาฮีบรูในไบเบิลและภาษาฮีบรูมิซนาอิก ในขณะที่มีการยอมรับคำศัพท์และรูปแบบการเรียงประโยคจากภาษาในยุโรปมาด้วย ในทิศทางเดียวกับการพัฒนาของภาษาอาหรับมาตรฐานสมัยใหม่ เช่นภาษาอาหรับในโมร็อกโก นักวิชาการมีความเห็นต่างกัน เช่น
การปรากฏร่วมกับภาษาอราเมอิก
ภาษาอราเมอิกเป็นภาษากลุ่มเซมิติกตะวันตกเฉียงเหนือเช่นเดียวกับภาษาคานาอันไนต์ ชื่อของภาษานี้อาจมาจากคำว่า Aram Naharayin ในเมโสโปเตเมียตอนบนหรือ Aram ซึ่งเป็นชื่อโบราณของซีเรีย สำเนียงที่หลากหลายของภาษาอราเมอิก พัฒนาร่วมมากับภาษาฮีบรูในประวัติศาสตร์
ภาษาอราเมอิกในฐานะภาษากลางของตะวันออกกลาง
ภาษาของพระเยซูและจักรวรรดิบาบิโลเนียใหม่เป็นสำเนียงของภาษาแอราเมอิกจักรวรรดิเปอร์เซียที่เข้ายึดครองบาบิโลเนียในเวลาต่อมาได้ให้ภาษาอราเมคเป็นภาษากลางของจักรวรรดิ ประชากรชาวยิวที่ถูกบังคับให้อพยพมาอยู่ที่บาบิโลนและบริเวณใกล้เคียงของยูดาห์ ได้รับอนุญาตให้กลับสู่เยรูซาเลมและตั้งยูเดียในฐานะจังหวัดหนึ่งของเปอร์เซีย ทำให้ภาษากอราเมอิกเข้าไปมีบทบาทในยูเดียด้วย อักษรอราเมอิกพัฒนามาจากอักษรคานาอันไนต์ และในราว พ.ศ. 643 อักษรอราเมอิกพัฒนาไปเป็นอักษรฮีบรูทรงเหลี่ยมที่พบในม้วนคัมภีร์แห่งทะเลสาบเดดซี